*A határozati javaslatok elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*260. számú előterjesztés*

Bátaszék Város Önkormányzata Képviselő-testületének 2016. november 30-án,

15,00 órakor megtartandó ülésére

*Bátaszék, Budai Nagy A. u. parkosítási terv készítésére forrás jóváhagyása*

|  |
| --- |
| **Előterjesztő:** Dr. Bozsolik Róbert polgármester    **Készítette:** Bozsolik Zoltán városüzemeltetési mb. irodavezető      **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  Pénzügyi és Gazdasági Bizottság: 2016. 11. 29. |

***Tisztelt Képviselő-testület!***

Bátaszék, Budai Nagy A. utca parkosítási terv készítésére vonatkozóan ajánlatkérési eljárás került lefolytatásra. Az ajánlatok értékelését követően a 188/2016.(VIII.31.) számú önkormányzati határozatával a Képviselő-testület döntött arról, hogy a tervdokumentáció elkészítésével Aradiné Schuszter Andreát (7140 Bátaszék Budai u 47.) bízza meg. Aradiné Schuszter Andrea - az ajánlatában foglaltakkal ellentétben - megbízási szerződéssel nem tudta elvállalni a munkát.

A fentiekre tekintettel a határozat módosítása került előterjesztésre, miszerint Aradiné Schuszter Andrea (7140 Bátaszék, Budai Nagy A. u. 47.) az EUROBER 2006 Bt. (7140 Bátaszék, Kolozsvári u. 11/A) közreműködőjeként készítené el a tervdokumentációt. A Képviselőt-testület a határozati javaslatot nem fogadta el.

Bátaszék Város Önkormányzat Képviselő-testületének 227/2016.(X.26.) számú önkormányzati határozatával hatályon kívül helyezte a 188/2016.(VIII.31.) számú önkormányzati határozatát.

Ismételt ajánlatkérés került lefolytatásra a tervdokumentáció elkészítésére vonatkozóan. Ajánlat került bekérésre az EUROBER 2006 Bt.-től (7140 Bátaszék, Kolozsvári u. 11/A).

Bátaszék Város Önkormányzata Polgármesterének és a Bátaszéki Közös Önkormányzati Hivatal Jegyzőjének 2/2016. (IX. 01.) számú együttes intézkedése a Bátaszék Város Önkormányzata Beszerzései Lebonyolításának Szabályzatáról rendelkezéseinek megfelelően – tekintettel az értékhatárra - a megrendelésre, vagy a szerződés megkötésére a polgármester jogosult. Az árajánlat szerint az ajánlati ár bruttó 400.000,-Ft.

Javasoljuk, hogy a T. Képviselő-testület támogassa a tervdokumentáció elkészítését és biztosítson forrást a vállalkozási díjra vonatkozóan.

***H a t á r o z a t i j a v a s l a t :***

**Bátaszék, Budai Nagy A. utca parkosítására parkosítási terv készítésére forrás jóváhagyása**

Bátaszék Város Önkormányzatának Képviselő-testülete

1. a Bátaszék, Budai Nagy A. utca parkosítása tervdokumentációjának elkészítésével egyetért,
2. a Bátaszék, Budai Nagy A. utca parkosítása tervdokumentációjának elkészítésével az EUROBER 2006 Bt.-t (7140 Bátaszék, Kolozsvári u. 11/A) bízza meg, melynek díját bruttó 400.000,-Ft -ban állapítja meg, melyet az önkormányzat 2016. évi költségvetésben az általános tartalék keret terhére biztosít,
3. a tervdokumentáció elkészítésében Aradiné Schuszter Andrea személyes közreműködését elfogadja.

Határidő: 2016.12.09.

Felelős: Dr. Bozsolik Róbert polgármester

(a szerződés aláírásáért)

Határozatról értesül: EUROBER 2006 Bt.

BKÖH városüzemeltetési iroda,

BKÖH pénzügyi iroda,

irattár